**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 02. augusta 2010

**Prítomní:** Podľa prezenčnej listiny

 / priložená k zápisnici/

Program: 1. Otvorenie

 2. Interpelácia poslancov

 3. Kontrola uznesení

 4. Hospodárenie obce za I. polrok 2010

5. Návrh na zmenu rozpočtu obce na rok 2010

6. Správa o výstavbe sociálnych miestností pre športovcov

7. Návrh rokovacieho poriadku obecného zastupiteľstva

8. Príprava referenda 2010 a volieb do orgánov samosprávy obcí

 /určenie počtu poslancov OZ, určenie záväzku starostu obce/

9. Rôzne

10.Záver

**K bodu číslo 1:**

Štvrté riadne zasadnutie obecného zastupiteľstva 2010 otvorila a viedla starostka obce Alžbeta Gálová, skonštatovala, že sú prítomní všetci piati členovia zastupiteľského zboru v Hosťovej, preto zasadnutie je uznášania schopné.

Zároveň určila overovateľov zápisnice: Kristián Palkovič

 Gabriel Szalai

**K bodu číslo 2:**

Poslanci nemali žiadne dotazy.

**K bodu číslo 3:**

Starosta obce ku kontrole uznesení dodala:

* Nájomná zmluva medzi obcou a p.Kolompárovou

Advokát poverený preskúmaním zmluvy ešte sa písomne nevyjadril ku zmluve.

Hlavná kontrolórka doporučila, aby obec v budúcnosti zabezpečila spoluprácu s advokátom, ktorý by obci radil pri právnych úkonoch.

Poslanec Anton Brath dodal, že treba zaslať aj písomné upozornenie pre p.Kolompárovú za porušenie zmluvných podmienok.

* Skládka odpadu pri „močele“

Starostka informovala, že skládka ešte nebola odstránená. Pomoc pri odstránení ilegálnej skládky prisľúbil p. Vyskoč zo spoločnosti Ekostaving, s.r.o., ale kvôli nepriaznivému počasiu nedošlo k odstráneniu čiernej skládky.

**K bodu číslo 4:**

Ekonómka obce R.Tóthová predložila výkazy o plnení rozpočtu za 1. polrok 2010. Plnenie rozpočtových príjmov k 30.06.2010 je 44,84%, výdavkov 42,02%.

Obec má schodok bežného rozpočtu vo výške 2235,77 eur.

Oboznámila poslancov aj s prognózou podielových daní. Na základe posledného oznámenia MF SF

obec v roku 2010 by mala dostať podielové dane vo výške 68 691,00, pričom v upravenom rozpočte

má čiastku 94046,00, aby boli kryté všetky výdavky bežného rozpočtu.

Rozdiel je vo výške 25355,00 ktoré bude musieť obec ušetriť, aby mala kryté všetky výdavky. Navrhla, aby poslanci prehodnotili rozpočet , stanovili priority a dali návrh na zmenu rozpočtu.

Pri tomto bode kontrolórka obce M.Jaleczová upozornila, aby obec efektívnejšie využívala prostriedky vynaložené na mzdové náklady, uviedla pracovníčku A.Boszorádovú, ktorá má stanovený

6 hodinový pracovný čas, ale tieto hodiny v skutočnosti neodpracuje. Tieto neefektívne využité prostriedky by obec mohla využiť napr. na konzultácie s advokátom, o ktorej bola reč v bode č.3.

K diskusii pripojili aj Kristián Palkovič, Blažej Gál, Anton Brath, ktorí navrhovali starostke rôzne riešenia – zníženie pracovného úväzku zamestnankyne, prijatie pracovníka na DoVP na donášku obedov do materskej školy. Skonštatovali, že v obci je dosť záujemcov o túto pracovnú pozíciu.

Starostka oznámila, že sa pozhovára so spomínanou pracovníčkou, aby dôslednejšie dodržiavala pracovnú disciplínu.

Príloha číslo 1: Výkaz: rozpočet a plnenie rozpočtu

Hlasovanie o plnení rozpočtu: za: 5 /Anton Brath, Beňadik Brath, Blažej Gál,

 Kristián Palkovič, Gabriel Szalai/

 proti: 0

**UZNESENIE Č. 17/2010**

**Obecné zastupiteľstvo v Hosťovej**

**berie na vedomie plnenie programového rozpočtu obce za I. polrok 2010.**

**K bodu číslo 5:**

Poslancom bol predložený návrh č. 3/2010 na zmenu rozpočtu obce. Ekonómka ich oboznámila, že v kapitálových príjmov a výdavkov sú zahrnuté prostriedky na rekultiváciu skládky odpadu, na ktorú obec získalo prostriedky z Environmentálneho fondu. V bežnom rozpočte hlavne presun prostriedkov z jednej položky na druhú, z dôvodu, že obec nemá dostatok finančných prostriedkov a príjmy bežného rozpočtu, by nekryli výdavky bežného rozpočtu.

Následne bol poslancom predložený návrh na presun finančných prostriedkov z rezervného fondu obce na financovanie rekultivácie skládky odpadu, čiastkou 8000,00 eur obec musí prispieť k poskytnutej dotácii z vlastných zdrojov.

Pri tomto návrhu poslanec Kristián Palkovič namietal, že obec 8000,00 eur by mohlo použiť na iný účel, ako na financovanie odstránenia skládky. Starostka ho oboznámila, že keď obec neprispeje na odstránenie skládky z vlastných zdrojov, stráca nárok aj na dotáciu vo výške 160000,00. Poslanci Blažej Gál, Anton Brath, Beňadik Brath mu oponovali, že obec dlhé roky márne bojovala za odstránenie tejto skládky, preto tieto prostriedky nepovažujú sa neefektívne využité.

Príloha číslo 2: Návrh na zmenu rozpočtu č. 3/2010

Hlasovanie o zmene rozpočtu: za: 4 /Anton Brath, Beňadik Brath, Blažej Gál,

 Gabriel Szalai/

 proti: 1 /Kristián Palkovič/

**UZNESENIE Č. 18/2010**

**Obecné zastupiteľstvo v Hosťovej**

 **schvaľuje zmenu rozpočtu č. 3/2010 podľa predloženého návrhu.**

Príloha číslo 3: Návrh prevodu finančných prostriedkov z rezervného fondu obce

Hlasovanie o prevode finančných prostriedkov z rezervného fondu obce:

 za: 4 /Anton Brath, Beňadik Brath, Blažej Gál, Gabriel Szalai/

 proti: 1 /Kristián Palkovič/

**UZNESENIE Č. 19/2010**

**Obecné zastupiteľstvo v Hosťovej schvaľuje prevod finančných prostriedkov z rezervného fondu obce na:**

**a. spolufinancovanie rekultivácie skládky odpadu vo výške 8000,00 eur.**

**K bodu číslo 6:**

Starostka oznámila poslancom, že rozpočtované prostriedky na výstavbu sociálnych miestností na rok 2010 vo výške 10000,00 eur v tomto roku už boli vyčerpané , z toho 1660,00 eur bolo vynaložených na dohody o vykonaní práce za murárske práce n stavbe.

Medzi poslancami sa rozprúdila diskusia o využití týchto finančných prostriedkov, nakoniec dospeli k názoru, že za tieto finančné prostriedky sa nedalo spraviť viac stavebných prác.

Príloha číslo 4: Správa o financovaní stavby

Hlasovanie o správe: za: 5 /Anton Brath, Beňadik Brath, Blažej Gál,

 Kristián Palkovič, Gabriel Szalai/

 proti: 0

**UZNESENIE Č. 20/2010**

**Obecné zastupiteľstvo v Hosťovej berie na vedomie správu o výstavbe sociálnych miestností.**

**K bodu číslo 7:**

Na základe zmien v zákone 369/1990 o obecnom zriadení poslancom zastupiteľstva bol predložený návrh rokovacieho poriadku obecného zastupiteľstva. Táto novelizácia je jednou z najvýznamnejších zmien v jeho znení, ktoré boli počas celej doby jeho platnosti schválené poslancami NR SR. V novele zákona sa objavilo niekoľko zmien, ktoré sa dotýkajú aj činnosti miestnej samosprávy.

Príloha číslo 5: Návrh rokovacieho poriadku obecného zastupiteľstva

Hlasovanie o rokovacom poriadku obecného zastupiteľstva:

 za: 5 /Anton Brath, Beňadik Brath, Blažej Gál,

 Kristián Palkovič, Gabriel Szalai/

 proti: 0

**UZNESENIE Č. 21/2010**

**Obecné zastupiteľstvo v Hosťovej schvaľuje rokovací poriadok obecného zastupiteľstva.**

**K bodu číslo 8:**

Poslanci boli informovaní o prípravách na referendum , ktoré prezident vypísal na 18. septembra 2010. Volebná miestnosť v obci bola vytvorená v kultúrnom dome.

Ďalej sa zaoberali s voľbami do orgánov samosprávy obcí. Podľa zákona č. 369/1990 o obecnom zriadení v znení neskorších zmien obecné zastupiteľstvo do 30. septembra musí schváliť úväzok starostu a počet poslancov zastupiteľstva.

Príloha číslo 6: Návrh – úväzok starostu

Hlasovanie o úväzku starostu: za: 5 /Anton Brath, Beňadik Brath, Blažej Gál,

 Kristián Palkovič, Gabriel Szalai/

 proti: 0

**UZNESENIE Č. 22/2010**

**Obecné zastupiteľstvo obce Hosťová na základe § 11 ods. 4 písm. i) zák. SNR č. 369/1990 Zb. o obecnom zriadení v znení neskorších zmien a doplnkov schvaľuje úväzok starostu obce Hosťová pre funkčné obdobie 2011-2015 v rozsahu 100%.**

Príloha číslo 7: Návrh – počet poslancov OZ

Hlasovanie o počte poslancov OZ: za: 5 /Anton Brath, Beňadik Brath, Blažej Gál,

 Kristián Palkovič, Gabriel Szalai/

 proti: 0

**UZNESENIE Č. 23/2010**

**Obecné zastupiteľstvo obce Hosťová na základe § 9 zákona SNR č.346/1990 Zb. o voľbách do orgánov samosprávy obcí v znení neskorších predpisov určuje , že Obecné zastupiteľstvo v Hosťovej bude mať celkom 5 poslancov, ktorí budú zvolení v jednom volebnom obvode utvorenom pre celú obec.**

**K bodu číslo 9:**

Starostka informovala poslancov, že obec musí vypísať súťaž na prenájom obecných pozemkov, nakoľko jednému z nájomcovi spoločnosti W+V, spol. s.r.o. už plynie výpovedná lehota a podľa zákona o nakladaní s majetkom obce, obec musí zverejniť svoj zámer prenajať obecnú pôdu na dobu 15 dní na úradnej tabuli obce.

Hlasovanie o verejnej súťaži: za: 5 /Anton Brath, Beňadik Brath, Blažej Gál,

 Kristián Palkovič, Gabriel Szalai/

 proti: 0

**UZNESENIE Č. 24/2010**

**Obecné zastupiteľstvo v Hosťovej schvaľuje vypísanie verejnej súťaže**

**na prenájom obecných pozemkov.**

Starostka obce informovala poslancov, že firma Proregio, dala návrh na vypracovanie projektu na rekonštrukciu verejného osvetlenia. Financovanie by bolo zabezpečené z eurofondov. Firma by dopredu vypracovala zmluvu, v ktorej by boli všetky zmluvné podmienky. Žiaľ ešte nebola vypísaná výzva na podávanie týchto projektov, keď to bude aktuálne bude informovať obecné zastupiteľstvo o podrobnejších podmienkach.

Hlavná kontrolórka obce M.Jaleczová upozornila, že dvor v miestnej škôlke je stále zablatený, voda poriadne neodteká odkedy je tam osadené nové oplotenie, treba tam upraviť terén a spraviť jarky, aby voda neodtekala cez stred dvora. Pri tomto stave sa deti nemôžu ísť hrať na dvor.

Poslanec Anton Brath upozornil, že v poslednom čase bolo mimoriadne počasie, výdatné zrážky boli na celom území Slovenska a problémy s vodou sa vyskytujú aj tam, kde doteraz žiadne nemali.

Poslanci sa informovali aj o ceste pod záhradami, nakoľko je tam vo výstavbe niekoľko nových rodinných domov. Starostka informovala, že tam bola zameraná celá ulica, je tam niekoľko vlastníkov, od ktorých obec bude musieť odkúpiť pozemky na výstavbu pozemnej komunikácie.

Poslanci navrhli, aby aspoň spevnili most cez potok, aby sa dala spraviť cesta aspoň pre osobné autá,

poverili starostku obce, aby zistila cenu betónových skruží, ktoré by boli osadené pod most.

**K bodu číslo 10:**

Starostka obce sa poďakovala prítomným za účasť na zasadnutí obecného zastupiteľstva.

Overovatelia zápisnice:

Kristián Palkovič .........................

Gabriel Szalai .........................

Zapisovateľka zápisnice:

Renáta Tóthová .........................

 Alžbeta Gálová

 starostka obce